**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 11. 2. 2020. godine, broj: 01-3-77-2-2/20 imenovali smo u Komisiju za ocjenu i odbranu magistarskog rada (Studij 4+1) na drugom (II) ciklusu studija studentice **Elvire Baždar – Kadrić** pod naslovom:

„Regionalizacija bosanskohercegovačkog prostora, sa osvrtom na uspostavu i funkcionisanje regionalne strukture u organizaciji Privredne komore Federacije Bosne i Hercegovine“

Komisija je u sastavu:

1. Prof. dr. Elmir Sadiković, predsjednik
2. Prof. dr. Mirko Pejanović, prof. emeritus – član
3. Prof. dr. Ehlimana Spahić, član
4. Prof. dr. Nedžma Džananović – Miraščija, zamjenik člana

Mentor rada je prof.dr. Mirko Pejanović, prof. emeritus.

Shodno Pravilima studiranja drugi (II) ciklus studija na Univerzitetu u Sarajevu, studentica je podnijela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Pregledom rada komisija je ocijenila da se studentica Elvira Baždar – Kadrić pridržavala teme za izradu završnog rada. Daje se kratak rezime završnog rada:

Magistarski rad„Regionalizacija bosanskohercegovačkog prostora, sa osvrtom na uspostavu i funkcionisanje regionalne strukture u organizaciji Privredne komore Federacije Bosne i Hercegovine“ kandidatkinje **Elvire Baždar – Kadrić** predstavlja originalnu politološku analizu rada institucionaliziranih komorskih asocijacija s jedne i poticanja regionalnog razvoja Bosne i Hercegovine s druge strane. Predmet istraživanja su aspekti regionalizacije u Bosni i Hercegovini, a posebno uloga komorskog sistema u Federaciji BiH, kao važne karike u ekonomskom razvoju. Istaknut je značaj regionalnog razvoja u Bosni i Hercegovini u procesima kreiranja održivog, prije svega ekonomskog, ali i društvenog razvoja, s osvrtom na benefite, slabosti, prilike i prijetnje regionalno - razvojnoj strategiji i uloga privrednih komora Federacije Bosne i Hercegovine, kao važnih nosilaca razvoja i zastupanja interesa privrede i nezaobilaznog dijela institucionalne privredne infrastrukture nacionalne ekonomije, u tom procesu.

Kao nevladine i nezavisne organizacije privredne komore u Federaciji Bosne i Hercegovine, imaju zadaću da, kroz partnerske odnose sa izvršnim i zakonodavnim organima vlasti, zastupaju interese poslovnog sektora u stvaranju povoljnog privrednog ambijenta, pružaju podršku svojim članicama u procesu stabilizacije i pridruživanja Evropskoj uniji, razvoju biznisa i povećanju konkurentske sposobnosti u zemlji i inozemstvu, te je nesporno da kao takve ove asocijacije mogu biti važna karika u procesima regionalizacije. Trenutne prijetnje ovoj korelaciji su što je važeći sistem, definisan regulativom o privrednim komorama i drugim asocijacijama, uspostavio kompleksnu mrežu u zemlji od nekoliko desetina institucija raznih nivoa. Postoje incijative koje se zalažu za uvođenjem jedinstvenog komorskog sistema, koji bi funkcionisao na principima i kriterijima privrednih komora razvijenih zemalja tržišne privrede. Međutim, za takav pristup organizovanja komore na nivou BiH još uvijek nema dovoljno političke volje i saglasnosti svih subjekata koji o tome odlučuju.

U radu je konstatovano da bi svake promjene na državnom, odnosno entitetskom nivou, u pravcu stvaranja regija zasigurno vodile i do prekomponovanja unutar komorskog sistema BiH i Federacije BiH.

Sarajevo, 21.03.2022. godine

K O M I S I J A:

|  |  |
| --- | --- |
| 1. |  |
| 2. | Prof. dr. Elmir Sadiković, predsjednik |
| 3. | Prof. dr. Mirko Pejanović – član/mentor |
|  | Prof. dr. Ehlimana Spahić - član |